google/wiki40b huggingface dataset:
Wang Zhen (mandarin)

Wang Zhen (kinesisk: 王祯; pinyin: Wáng Zhēn; Wade-Giles: Wang Chen, født ca. 1271 i Dongping i provinsen Shandong i Kina, død 1333) var en mandarin.
Han virket i mange år som embedsmann i provinsene Anhui og Jiangxi.
Han forbedret den kinesiske trykkekunsten, oppfunnet av Bi Sheng i 1040-årene, ved å introdusere løse skrifttegnstyper av tre.
Metoden ble beskrevet i Wangs betydningsfulle bok Nong Shu fra 1313, som primært beskrev jordbruksmetoder og fikk stor betydning for utviklingen av det kinesiske jordbruk og er viktig i agronomiens historie.
Femme Fatale

Femme Fatale er det syvende studioalbumet til den amerikanske pop-sangeren Britney Spears.
Albumet ble lansert over hele verden 25. mars 2011.
Tarrafal

Tarrafal er en by og kommune på den kappverdiske øya Santiago i øygruppen Sotavento. Kommunen har 18 000 innbyggere, mens byen har 6 500 innbyggere. Tarrafal ligger 75 km nordvest for Kapp Verdes hovedstad Praia.
I Tarrafal ligger en konsentrasjonsleir, som Portugals tidligere diktator Salazar etablerte i 1936. Denne ble brukt fra 1936 til 1954, samt en liten periode på 1970-tallet.
Diastanillus pecuarius

Utseende

Diastanillus pecuarius er en liten edderkopp, i underkant av 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er lys brunlig og bredt oval, litt flat og forholdsvis liten. Bakkroppen er lysere på farge, hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er lyst brunlige.
Diastanillus pecuarius er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Balle Frost og Leketøybanditten

Balle Frost og Leketøybanditten er en norsk musikkteaterforestilling for barn skrevet av Ingvar Hovland (tekst), Jon Konrad Strøm (musikk) og Simen Fjeld (musikkproduksjon). Stykket handler om privatdetektiv Balle Frost som løser gåten om hvem som har robbet byens leketøybutikk. 
Musikalen hadde i 2014 vært framført av over 80 ulike amatør- og halvprofesjonelle ensembler i Norge og ble produsert av NRK Barnetimen i 2004. Forlag Norsk Noteservice. 
Oppfølgeren "Balle Frost og den hvite kamelen" ble produsert av NRK i 2007 og hadde bl.a. Lars Kilevold, Dag Vågsås og Nils Nordberg på rollelisten. Stykkene er framført en rekke ganger i NRK P1 og NRK Super.
Alfredo il grande

Oppføringshistorie

Operaen var Donizettis første med et emne fra britisk historie, men den endte med å bli en spektakulær fiasko. Den fikk premiere 2. juli 1823 på Teatro San Carlo i Napoli, noe som også ble den siste oppføringen.

Synopsis

Handlingen finner sted på Isle of Athelny i Somerset.
Kryptoarmenere

Kryptoarmenere (armensk: ծպտեալ հայեր, tsptjal hajer; tyrkisk: Kripto Ermeniler) er folk i Tyrkia av hel eller delvis armensk herkomst som skjuler sin armenske identitet fra resten av samfunnet. De fleste kryptoarmenere er etterkommere av armenere i Tyrkia som ble islamisert på grunn av trusler om verre under folkemordet på armenerne.
Disse familiene under valgte å offisielt konvertere til islam for å unngå å bli drept som en del av folkemordet, men fortsatte å leve skjulte liv som armenere ved å kun gifte seg innenfor sin egne etniske gruppe og fortsatt praktisere kristendom. Ifølge Europakommisjonens rapport om Tyrkia fra 2012 har flere kryptoarmenere begynt å offisielt bruke sine opprinnelige navn og praktisere kristendom. The Economist mener at antallet tyrkere som kommer frem med sin armenske herkomst er voksende.
Fylkesvei 1256

Fylkesvei 1256 går mellom Fram og Solberg i Hærland, Eidsberg kommune. Veien er 2,6 km lang, men fortsetter fra Solberg som kommunal vei fram til Slora. Her er en stor parkeringsplass som særlig om vinteren er et populært utgangspunkt for skiløyper i Trømborgfjella. Veien heter Sloraveien.
Frem til 2019 hadde veien betegnelsen Fylkesvei 700.
Nationalliga A (Innebandy)

Nationalliga A (NLA) er den høyeste ligaen i sveitsisk innebandy.
NLA består av tolv lag for menn og ti lag for kvinner. 
Det nest høyeste ligaen er Nationalliga B. Det første sveitsiske mesterskapet fant sted sesongen 1983/84 .
Robert Arthur Talbot Gascoyne-Cecil

Biografi

Cecil var tredje marki av Salisbury og sønn av James Gascoyne-Cecil, 2. marki av Salisbury. Han gikk først på Eton College og studerte så ved University of Oxford. 
Den politiske karrieren begynte med hans valg (under navnet Lord Robert Cecil) i underhuset for valgkretsen Stamford i 1853. Ved den eldre brorens død i 1865 arvet han tittelen vicomte (viscount) Cranborne, før senere ved farens død i 1868 å arve markiverdigheten og tre inn i overhuset. 
Politisk var Cecil en stridbar konservativ og høykirkelig, noe som fikk ham i 1867 til å tre ut av det konservative parti, som følge av misbilligelse av et radikalt forslag til stemmerett fremlagt av Benjamin Disraeli. Etter syv år kom han imidlertid tilbake til partiet, for å kunne motarbeide William Gladstone mer effektivt.
Før Cecil ble statsminister var han først minister for Britisk India og utenriksminister. Under den av britene innkalte Konstantinopelkonferansen (desember 1876 til januar 1877), der man blant annet drøftet Balkan, ledet Salisbury den britiske delegasjon. Der klarte han å få Det osmanske rike til å bremse de russiske ekspansjonsbestrebelser på Balkan og i Lilleasia, og vant Kypros for Storbritannia.
Ved den historisk viktige Berlinkongressen i 1878, da de europeiske stormaktenes interesseområder i Afrika ble bestemt, deltok Cecil sammen med Disraeli for britisk regning. I 1880 ble Cecil etter Disraelis bortgang de konservatives overhusleder. På grunn av det liberale partis splittelse i Gladstones tid, vedrørende Irlands stilling, kunne Cecil i lange perioder styre landet med støtte fra av liberalernes unionistiske fraksjon. 
Salisbury var for det meste også sin egen utenriksminister mens han var statsminister. Han stod for splendid isolation og imperialisme, særlig i Afrika, der både Fashodakrisen og boerkrigen falt i hans regjeringstid. Han utvidet det britiske koloniområde fremfor alt i Øst- og Sør-Afrika. Han avviste at Irland skulle forvalte seg selv, men var forøvrig ikke særlig aktiv innenrikspolitisk.
Den 11. juli 1902 fratrådte Salisbury av helsegrunner. Hans nevø, Arthur Balfour, ble hans etterfølger. Salisbury var det siste medlem av overhuset som var statsminister (med et unntak i Alec Douglas-Home, som kort etter sin utnevnelse frasa seg sin adelstittel).
Salisbury befattet seg privat intensivt med teologi og filosofi, og med kjemiske eksperimenter.
Fra 1869 til sin død var han kansler for University of Oxford.
Han led antagelig av prosopagnosi, det vil si hadde en svekket evne til å gjenkjenne ansikter.
Poivre

Navn

Poivre ble i 1771 oppkalt etter franskmannen Pierre Poivre, koloniintendant over île de France og île de Bourbon.

Geografi

Atollen er en del av Amirantene. Den ligger 270 km sørvest av Seychellenes hovedøy Mahé og 40 km sør for øya D'Arros. Poivre har et areal på 2,48 km². Det er flere sandøyer i atollen, der den største kalles Poivre, og de andre større sandøyene Ile du Sud og Florentin. Øyene er omgitt av grunne korallflater med en utstrekning på 3,5 km i nord og 2 km i sør. Her holder det til hegrer og vadende trekkfugl.
Atollen er ynglested for karett og suppeskilpadde. På land domineres vegetasjonen av kokospalmer. En gang fantes madagaskarturteldue på atollen.
Deler av atollen er vernet.

Forvaltning

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn og økonomi

Folketellingen i 2002 viste et innbyggertall på fem. I 1944 bodde det 108 mennesker på øya.
Poivre har vært benyttet til dyrking av kokosnøtter. Tidligere ble det også produsert vanilje. Jordbruk med husdyrhold er fortsatt viktigste næringsveg. Det er anlagt flystripe med tanke på å utvikle turisme.
Poivre eies av den seychelliske stat og forvaltes av det statlige selskapet Islands Development Company.
Ivan Fedele

Utdannelse

Fedele studerte klaver med Bruno Canino, V. Vitale og Ilonka Deckers og komposisjon med Renato Dionisi og Azio Corghi ved Mailänder Konservatorium og senere komposisjon med Franco Donatoni ved Accademia di Santa Cecilia deretter filosofi ved Universitetet i Milano.

Priser

Han ble tildelt Gaudeamus Award (Amsterdam) for sin første strykekvartett i 1981. I 1989 fikk han Goffredo-Petrassi-Wettbewerbs førstepris (Parma) med orkesterverket Epos. I 1990-årene arbeidet han i Paris, hvor han blant annet skrev Duo en résonance for Ensemble Intercontemporain og en klaverkonsert for Orchester des Radio France og arbeidet fra 1992 til 1993 ved IRCAM, hvor Richiamo for instrumentalensemble og elektronikk ble skapt.

Karriere

Han har deltatt i internasjonale festivaler som Festival Musica i Strasbourg, Caen Festival, Venice Biennale, Barcelona Festival, Milano Musica Festival og Helsinki Festival og arbeidet med dirigenter som Pierre Boulez, Riccardo Muti, Myung-Whun Chung, David Robertson, Jonathan Nott, Pascal Rophé, Pierre-André Valade og Leonard Slatkin.
Fedele har undervist ved Konservatoriet i Milano, Bologna, Torino, Strasbourg (sist) og gitt mesterklasser.
Kragerø Biograf

Kragerø Biograf er en kino i holder til i Gamle Kragerøvei 4 i Kragerø. Kinoen har vært i drift siden 1904 og har en sal med 172 seter. Kinoen ble totalskadet i brann etter at en nitratfilm begynte å brenne. Kinoen fikk nytt lydanlegg og ny maskin med 4000-meter-spole i 1984, og oppgraderte lyd, lerret og stoler i 1998.
VM i bandy 2014

Bandy-VM for herrer 2014 var det 34. verdensmesterskapet i bandy og ble arrangert i Irkutsk i Russland i perioden 26. januar til 2. februar 2014. Russland vant mesterskapet etter finaleseier 3–2 over Sverige.

Sluttspill A-VM

De fire vinnerne av kvartfinalene gikk til semifinale, mens de fire resterende spilte om plass 5 til 8.

Sluttspill B-VM

De 4 vinnerne av kvartfinalene gikk til semifinale, mens de 4 øvrige lagene spilte om plass 13–17.
Sophie av Pommern

Biografi

Hun tilgørte Gryfene og var eldste datter av hertug Bugislav X av Pommern og Anna av Polen. Den 9. oktober 1518 ble hun gift med hertugen av Slesvig og Holsten, Frederik I, som var blitt enkemann i 1514 etter Anna av Brandenburgs død. 
Det vites ikke så mye om hennes personlighet. Hun skal ikke ha spilt noen politisk rolle. Det menes at hun har vært interessert i religion, og at salmen «Gott ist mein Heil, mein Hülf und Trost» skulle være skrevet av henne. 
I 1523 overtok hertug Frederik den dansk-norske tronen som Frederik I etter at nevøen Christian II var fordrevet. Ved sin kroning hadde Sophie fått tillagt Lolland og Falster, slott i Kiel og Pløn med tilhørende amter, samt byer i Holsten, som livgeding. Sophie bosatte seg i Kiel og oppfattet hele livgedinget som sin private eiendom. Det kom derfor ofte til stridigheter mellom henne og kongen. De overenskomstene som var var blitt inngått ble ikke overholdt.
Etter kongens død ble Sophie boende på Gottorp slott og reiste først derfra da hennes sønn Christian III forlangte det. Hun døde i 1568 og ble begravet i Schleswig domkirke.
Indusert ovulasjon

Indusert ovulasjon eller indusert eggløsning (på folkemunne også kalt kanineffekten) er et uttrykk som beskriver at eggløsning stimuleres som en følge av paring. Flere dyrearter har indusert ovulasjon, som for eksempel katt, fritte, mink, vaskebjørn, kanin, mus og kameldyr.
Når en hunn parer seg stimuleres indusert ovulasjon. Det er imidlertid ikke selve paringsakten som gir eggløsning, men et protein i hannens sædveske. Etter en seksuell handling blir proteinet tatt opp i blodbanen og ført til hypofysen i hjernen, hvor det stimulerer produksjon av flere kjønnshormoner. Proteinet er en variant av et stoff som sørger for å vedlikeholde nerveceller - såkalt nervevekstfaktor (NGF) (av Nerve Growth Factor). Stoffet finnes i store mengder i sæd. Forsøk viser også at sæd fra en art kan gi eggløsning hos en annen art. Proteinet er funnet i alle undersøkte arter, også hos mennesker. I praksis betyr det at også mennesket kan få eggløsning og være fruktbart utenom vanlig syklus.
Et kattekull kan på grunn av indusert ovulasjon ha ulike fedre. Hunnkatter som parer seg gjentatte ganger kan altså få flere eggløsninger og således få avkom, som altså er halvsøsken, med ulike fedre i samme kull. Hunnkameler i karavaner uten hanner har av same årsak ingen menstruasjonessyklus.
Maria Tudor, dronning av Frankrike

Dronning av Frankrike

Maria var det femte barnet til Henrik VII av England og Elizabeth av York, og den yngste som overlevde barndommen. Hun og hennes bror Henrik VIII st hverandre nær da de var barn – han døpte sin datter, den framtidige dronning Maria (Mary) etter henne og krigsskipet «Mary Rose» ble også navngitt i hennes ære.
Kjent i hennes ungdom som den vakreste prinsessen i Europa, og Maria ble forlovet i desember 1507 til Karl av Burgund, den senere tysk-romerske keiseren. Imidlertid da de politiske alliansene blant de europeiske maktene endret seg førte det til at ekteskapet ikke ble gjennomført. Isteden forhandlet kardinal Thomas Wolsey fram en fredsavtale med Frankrike og den 9. oktober 1514 da hun var 18 år gammel ble hun gift med den 52 år gamle kong Ludvig XII i Abbeville. Til tross for to tidligere ekteskap hadde ikke den franske kongen noen sønn og var opptatt av å skaffe seg en mannlig arving, men han døde fra henne den 1. januar 1515, kun tre måneder etter at han hadde giftet seg med henne, etter sigende slitt ut av sine anstrengelser sammen med henne i soverommet. Ekteskapet førte ikke til at dronningen ble gravid, og til tross for det kortvarige ekteskapet pleide de engelske samtidige ofte å referere til henne som «dronning av Frankrike».
Borat: Cultural Learnings of America for Make Benefit Glorious Nation of Kazakhstan

Handling

«Borat» fra Kasakhstan er i USA for å lage en dokumentarfilm om «verdens flotteste land». I løpet av innspillingen viser det seg imidlertid at han blir mer interessert i å gifte seg med Pamela Anderson enn i selve filmarbeidet.

Annet

Den russiske filmkontrollen bestemte i november 2006 at filmen skulle totalforbys i Russland. Dette gjorde Borat: Cultural Learnings of America for Make Benefit Glorious Nation of Kazakhstan til den første filmen uten pornografisk innhold som ble forbudt i landet. De russiske myndighetene begrunnet forbudet med at innholdet i filmen kunne virke støtende på seerne.
På nettleksikonet Wikipedias engelske side om Kasakhstan førte oppstyret omkring filmen til at den måtte delvis låses for redigeringer i en periode fordi anonyme brukere gikk inn og «forbedret» artikkelen med å gjøre Borat til statssjef og inkluderte utsagn som «Kasakhstan største land i verden, alle andre land av små jenter regjert» og informerte om at kvinner siden 1978 fritt har kunnet reise med buss i Kasakhstan. Også teksten til Kasakhstans nasjonalsang ble utsatt for «forbedring».
Doryphora

Utseende

Nokså store, brede og hvelvede, blanke eller halvmatte, gjerne svarte og gule eller røde bladbiller.

Levevis

Disse bladetende billene lever ofte på familien Apocyanaceae. De har utviklet yngelpleie, hunnen passer på larvene sine og verner dem mot rovdyr ved å stille seg over dem.

Utbredelse

Slekten er utbredt i den neotropiske økosonen.
Jammerdalen

Jammerdalen er området omkring Pedersgata fra Arbeidergata til Harald Hårfagres gate i Stavanger. Det er ulike tolkninger av hva navnet kommer fra.
I krysset med Arbeidergata ligger blant annet noe så sjeldent for Stavanger som en stor bygård i tre. Her bodde mange familier, mange med store barnekull. 
Det var fram til 1980-tallet to kolonialbutikker i Jammerdalen, som hadde hvert sitt ølutsalg med egen inngang. En på hver side av Pedersgata. Den ene har nå frisør og den andre bolighus.
Skuespilleren Espen Hana er vokst opp i Jammerdalen.
Ivan Perišić

Landslaget

Han ble tatt ut til Fotball-EM 2012 i Polen og Ukraina. To år senere var han igjen i den kroatiske troppen til VM 2014 i Brasil.
Han ble tatt ut i Kroatias EM-tropp til EM i Frankrike 2016.
Han ble tatt ut i Kroatias tropp til VM i fotball 2018 i Russland. Han scoret det avgjørende målet i 2-1-seieren over Island i den siste kampen i gruppespillet.
Admittans

Likestrøm

Den mest grunnleggende regelen i elektrisiteten er Ohms lov som beskriver forholdet mellom likespenning og likestrøm over en kjent motstand. Motstand er spenning delt på strøm. Hvis vi i stedet snakker om ledningsevne over motstanden, snur vi den brøken på hodet, og får den inverse verdien, som blir strøm delt på spenning.

Vekselstrøm

Når vi går over til vekselstrøm med stadig økende svingehastighet / frekvens, og det som skaper motstanden ikke er en ren motstand, men kanskje en kondensator eller spole, vil motstanden variere med frekvensen. Spolen slipper igjennom mye vekselstrøm ved lave frekvenser, og kondensatoren slipper igjennom mye ved høye frekvenser. Impedansen kan vi da sammenligne med motstanden, men vi må vite frekvensen før vi finner hvor mange ohm det er, eller så tar vi vekselstrøm delt på vekselspenning, som blir impedans i Ohm. Hvis vi heller vil snakke om ledningsevne for vekselstrømmen kaller vi det admittans, og snur brøken på hodet, til den inverse verdien, på samme måte som ovenfor med vekselstrømmen delt på vekselspenningen og får admittans i antall Siemens.
Koaksialkabler og noen andre linjer er slik at de har evne til å overføre vekselstrøm i et visst forhold til vekselspenningen, som kalles (impedans) over et stort frekvensområde. Vanligvis oppgir vi verdien på kabelen med impedansen i Ohm, men vi kunne like gjerne oppgitt den med admittans i Siemens. Denne impedansen er noe annet enn tapet i kabelen som ikke regnes som motstand, men som tap i dB/m (desiBel pr. meter).
Hvis en vekselstrøm/vekselspenning går fra en linje/kabel med en gitt impedans, over i en annen linje med en annen impedans, må vi ha en transformator som for eksempel øker vekselspenningen og reduserer vekselstrømmen. Denne forandringen av impedansen kan sammenlignes litt grovt med giret på en bil som reduserer antall omdreininger pr sekund og øker kraften.
Impedans og admittans kan også sees i sammenheng med faseforskyvning.
Vadholmen

Vadholmen er en halvøy på vestsiden av Kirkøy i Hvaler kommune i Østfold. Vadholmen er neset som ligger mellom Ørekroken og Storesand. Områdets vestlige deler er fredet som nasjonalpark. Strandfuruskogen på Vadholmen er delvis fredet som barskog-biotop. Vadholmen har vakre svaberg og mange jettegryter på østsiden mot Storesand-bukta.
Frode Arnfinn Kristoffersen

Frode Arnfinn Kristoffersen er en norsk offiser. Han har rang av oberst og ble i 2014 utnevnte til sjef for Forsvarets spesialkommando.
Verdens melkedag

Verdens melkedag ble etablert av FNs organisasjon for ernæring og landbruk i 2000 og den første offisielle melkedagen ble avholdt 1. juni 2001. Dagen markeres i mange land over hele verden. Noen steder deles melk ut gratis, andre steder holdes ulike arrangement, parader, konkurranser, og lignende.
Türkvizyon Azərbaycan Milli Seçim Turu 2013

Bakgrunn

Prosessen for å finne Aserbajdsjans representant til den første utgaven av Tyrkvisjonens sangkonkurranse, hadde oppstart med kvalifiseringsrunder 19. oktober 2013. Fra kvalifiseringsrundene gikk femti deltakere videre til en andre runde, hvorfra ti musikere ble valgt til å konkurrere i en finale.
Den 16. november ble det avholdt en direktesendt finale i Aserbajdsjans hovedstad, Baku, med Afaq Gəncəli, Samir Bayramli og Rüfət Ağayev som programledere. Blant de ti finalistene var to av bidragene skrevet av Aserbajdsjans representant i Eurovisjonens sangkonkurranse samme år, Fərid Məmmədov. «Gəl yanima» var også en av melodiene som deltok i landets nasjonale semifinale før Eurovisjonens sangkonkurranse, hvor den ble fremført av Məmmədov selv.
Finalen ble avgjort ved en kombinasjon av SMS-stemmer og et jurypanel som besto av seks medlemmer. Vinneren ble Fərid Həsənov med den nesten fem minutter lange balladen «Sənsiz». Həsənov representerte Aserbajdsjan i Eskişehir med melodien «Yaşa».
GRES-24 gasskraftverk

GRES-24 gasskraftverk (russisk: GRES-24) er et varmekraftverk utenfor Novomitsjurinsk i Rjazan oblast, Russland. Tross navnet ligger det ikke i Vyborg. Det eies og opereres av et regionalt kraftselskap og har en produksjonskapasitet på 310 MW. Brenselstype er naturgass.
Byggingen av kraftverket begynte omkring 1988, og første byggetrinn stod ferdig i 1990. Kraftverket ligger like ved Rjazan GRES kraftverk.
Tianxin

Tianxin (kinesisk: 天心区, pinyin: Tiānxīn Qū) er et bydistrikt i Changsha, i provinsen Hunan.
Det har et areal på 74 km² og teller ca. 400 000 innbyggere (2003).
Xiaokang

Xiaokang (kinesisk: 小康; pinyin: Xiǎokāng)  er et konfuciansk uttrykk som beskriver et samfunn med moderate levekår, kanskje et samfunn som er overveiende bestående av en moderat velstående middelklasse.
Uttrykket er kjent fra Odenes bok, et av de oldtidskinesiske klassiske verker.
I moderne tid fremhevet den kinesiske leder Deng Xiaoping i 1979 uttrykket xiaokangsamfunnet som målet for den kinesiske moderniseringspolitikken. 
Den moderne bruk av uttrykket spiller både på gammel kinesisk tenkning og på moderne kinesisk marxisme. I oldtidens Kina var xiaokangsamfunnet tenkt som forløperen til datongsamfunnet («den store harmoni»). Dette kan forstås analogt med klassisk marxismes forestilling om den historiske materialismes lover, om «det sosialistiske stadium/samfunn» som forstadiet til «det kommunistiske samfunn/stadium». I det moderne Kina rt imidlertid ikke troskapet til klassisk marxisme-leninisme ikke særlig vektlagt i praksis.
Tönning

Tönning (dansk: Tönning) er en by i Kreis Nordfriesland i delstaten Schleswig-Holstein i det nordlige Tyskland. Den ligger mot nordsjøkysten, ved munningen av elva Eider i Sydslesvig. Det er bruforbindelse mellom Tönning og Karolinenkoog i Ditmarsken over Eider.
Allerede i 1186 var byen eller beliggenheten omtalt i kirkelige kilder i en skrivelse fra Absalon i Lund. Byen fikk kjøpstadsrettigheter i 1590. Den har nå rundt 5 000 innbyggerne. 
Barokkmaleren Jürgen Ovens stammer fra Tönning.
Ramaskrik Oppdal

Ramaskrik Oppdal er en av Norges meget få skrekkfilmfestivaler, arrangert hver høst på Oppdal Kulturhus. Høsten 2019 arrangeres festivalen for 9. gang over fire dager fra 17. til 20. oktober. Festivalen har lykkes i å etablere et navn internasjonalt og hatt flere internasjonale gjester samtidig som det også gis oppmerksomhet til lokale filmskapere. Ramaskrik har langvarig støtte fra NFI, Sør-Trøndelag fylkeskommune og Oppdal kommune. Festivalen samarbeider med Tysvær Skrekkfæst om programmet og bidrar også til å sette sammen et skrekkfilmprogram for Kosmorama Trondheim internasjonale filmfestival i mars hvert år.
Ramaskrik er en populær og kjærkommen nisjefestivalsom bidrar til å gi rom for et bredere tilbud til skrekkfilm-entusiaster og skaper et fora for kritisk samtale og større bevissthet rundt genren. I 2016 solgte festivalen 2259 billetter, mot under 2000 billetter i 2015. I 2017 endte besøkstallet på 2713, en økning på 20%! I 2018 økte besøkstallet ytterligere og endte på 3000
I 2018 ble Ramaskrik kåret av filmmagasinet MovieMaker til en av de 30 beste genrefestivalene i verden
NM i friidrett 1900

Norgesmesterskapet i friidrett 1900 var det femte NM i friidrett som ble arrangert, og det fjerde offisielle. Stevnet ble arrangert fra 25. til 27. august 1900 i Tønsberg, av  Tønsberg Idrettsforening.
60 deltakere fra 8 idrettslag deltok. Wilhelm Blystad, som var junior, vant premie som beste utøver etter et gull og to sølv, samt gull i høyde i juniorklassen.